**NOTA INFORMATIVĂ**la proiectul Hotărîrii Guvernului Cu privire la modificarea şi completarea anexelor nr. 1 și nr. 2 la Hotărîrea Guvernului nr. 902 din 31 decembrie 2015 „Cu privire la Consiliul Național pentru Managementul Integrat al Frontierei de Stat”

|  |
| --- |
| 1. **Denumirea autorului și, după caz, a participanților la elaborarea proiectului** |
| Proiectul a fost elaborat de către Ministerul Afacerilor Interne. |
| 1. **Condițiile ce au impus elaborarea proiectului de act normativ și finalitățile urmărite** |
| Necesitatea elaborării proiectului rezultă din prevederile Planului de acțiuni al Guvernului pentru anii 2016-2018 aprobat prin Hotărîrea Guvernului nr. 890 din 20.07.2016 (acțiunea nr. 18 din capitolul VI – consolidarea managementului integrat al frontierei de stat și a sistemului de gestionare a migrației).  Prezentul proiect este elaborat în scopul consolidării și perfecționării rolului și funcționalităților Consiliului Național pentru Managementul Integrat al Frontierei de Stat, care are misiunea de a eficientiza comunicarea și colaborarea dintre autoritățile publice centrale și locale cu competențe și responsabilități în domeniul Managementului Integrat al Frontierei de Stat, precum și de a contribui la fundamentarea deciziilor acestora privind măsurile adoptate și acțiunile corelate ce urmează să fie întreprinse pentru securizarea frontierei de stat și realizarea unui management performant al acesteia.  La elaborarea proiectului au fost luate în considerare recomandările din Raportul „Evaluarea activității Consiliului pentru Management Integrat al Frontierei de Stat din Republica Moldova”, elaborat de către domnul Ovidiu Stanciu, expert pe termen lung în cadrul Proiectului „ICMPD/2016/MPF-240-001 – Continuarea implementării conceptului de management integrat al frontierei în Republica Moldova în conformitate cu ultimele actualizări la nivel european”, finanțat de Uniunea Europeană prin Programul Facilitatea Parteneriatului pentru Mobilitate din cadrul Fondului de Securitate Internă 2014-2020. |
| 1. **Principalele prevederi ale proiectului și evidențierea elementelor noi** |
| Proiectul prevede modificarea şi completarea anexelor nr. 1 și nr. 2 la Hotărîrea Guvernului nr. 902 din 31 decembrie 2015 „Cu privire la Consiliul Național pentru Managementul Integrat al Frontierei de Stat”, inițierea elaborării căruia a fost generată de necesitatea optimizării și perfecționării cadrului normativ și a mecanismelor Consiliului, precum și de restructurarea administrației publice.  Prin promovarea acestui proiect se urmărește:   * actualizarea componenței Consiliului, precum și atribuirea competențelor conducătorilor autorităților administrației publice componente ale Consiliului de a desemna membrii acestuia, în scopul asigurării eficacității acestuia; * instituirea unui secretariat permanent al Consiliului, structură constituită în cadrul aparatului central al Ministerului Afacerilor Interne (Direcția politici în domeniul managementului integrat al frontierei de stat), în vederea coordonării mai eficiente a activităților de monitorizare, evaluare, raportare și evidență a procesului de implementare a Strategiei Naționale pentru Managementul Integrat al Frontierei de Stat și a planului de implementare a acesteia; * având în vedere caracterul consultativ al Consiliului, aplicarea principiilor desconcentrării și delegării competenţelor, încredințarea sarcinilor și responsabilităților de președinte executiv secretarului de stat al Ministerului Afacerilor Interne (în domeniul managementului integrat al frontierei de stat, migraţiei şi azilului, evidenţei populaţiei şi cetăţeniei); * instituționalizarea termenilor de „Management Integrat al Frontierei de Stat” și „sistem al Managementului Integrat al Frontierei de Stat”; * modificarea periodicității reuniunilor ordinare ale Consiliului șli Comitetului executiv, corelate cu intervalele de raportare a stadiului implementării Strategiei Naționale pentru Managementul Integrat al Frontierei de Stat și a planului de implementare a acesteia; * redimensionarea rolului și funcționalității comisiilor de specialitate ale Consiliului, fiindu-i stabilite competențe președintelui executiv de constituire, stabilire a atribuțiilor, modului de organizare și funcționare a acestora. |
| 1. **Fundamentarea economico-financiară** |
| Implementarea prevederilor prezentului proiect nu necesită cheltuieli financiare. |
| 1. **Modul de încorporare a actului în cadrul normativ în vigoare** |
| Conducătorii autorităților administrației publice componente ale Consiliului Național pentru Managementul Integrat al Frontierei de Stat vor adopta acte normative prin care vor desemna membrii Consiliului. |
| 1. **Avizarea și consultarea publică a proiectului** |
| În vederea respectării prevederilor Legii nr. 239-XVI din 13.11.2008 privind transparența în procesul decizional, proiectul a fost publicat pentru consultare publică pe pagina web oficială a Ministerului Afacerilor Interne [www.mai.gov.md](http://www.mai.gov.md), la directoriul *Transparența*, secțiunea *Consultări publice* și pe pagina web [www.particip.gov.md](http://www.particip.gov.md). |
| 1. **Constatările expertizei anticorupție** |
|  |
| 1. **Constatările expertizei juridice** |
|  |

**Secretar de stat Alexandru LARIONOV**